jkorsvik/nowiki_second_scrape_merged huggingface dataset:
Bobby soxer

Bobby soxer er et sosiologisk uttrykk fra 1940-tallet som beskriver fans av tradisjonell pop musikk, spesielt de som har skapt musikken, som sangeren Frank Sinatra. Bobby soxers er vanligvis ten-åringer. Jenter og unge kvinner  mellom  12 og  25 år. Fashionable voksne jenter gikk i vide skjørt og rullet strømpene ned tiankelen. I high school og på college ble gymnastikksalen ofte brukt til dans. likevel, siden spassersko og grovt skotøy kunne ødelegge det bonede gulv, ble elevene bedt om å ta av skoene og danse i sine bobby socks, derav frasen sock hop
Som ten-åring ble den tidligere barnestjerne, Shirley Temple portrettert som en Bobby soxer i filmen The Bachelor and the Bobby-Soxer (1947). 


== Referanser ==


== Se også ==
Teenybopper
Init

init er i Unix og Unix-lignende operativsystemer den første prosessen som startes under oppstart av datamaskinen. Det er en daemon som kjører inntil systemet slås av. Den er den direkte eller indirekte foreldreprosessen til andre prosesser og adopterer automatisk alle foreldreløse prosesser. Init startes av operativsystemkjernen ved å bruke et hardkodet filnavn; en kjernepanikk inntreffer hvis kjernen er ute av stand til å starte den. Init tildeles vanligvis prosessidentifikator 1.
I UNIX System III og UNIX System V var funksjonaliteten til init forskjellig fra forsknings-Unix og dens BSD derivater. Bruken i de fleste Linux-distribusjoner har tradisjonelt benyttet den tradisjonelle init. En nylig variant på Linux-systemer er systemd, som stort sett er kompatibelt med System V. Slackware bruker BSD-stil oppstart, mens andre som Gentoo har deres egne versjoner.
Flere erstatninger av init-implementasjonen har blitt laget, og prøver å oppheve begrensninger i standardversjonene. De inkluderer launchd, Service Management Facility, systemd og Upstart. I de senere år har systemd blitt tatt i bruk av alle større Linux-distribusjoner.


== Eksempel: Init-script i Fedora ==
Red Hat erstattet SysVinit med systemd i Fedora versjon 15 og i Red Hat Enterprise Linux versjon 7. Her er et eksempel på SysVinit-script for eldre versjoner.


== Referanser ==
Helen Jepson

Helen Jepson (født 28. november 1904, død 16. september 1997) var en amerikansk sopransanger, kjent som «den vakre blonde».
Hun ble født i Titusville, Pennsylvania 28. november 1904 og vokste opp i Akron, Ohio, hvor hun studerte stemmebruk i high school. Hun fikk stipend for å studere ved Curtis Institute i Philadelphia. Hun sang med Philadelphia Civic Opera Company og dannet en gruppe på fire sangere, kalt "The Mississippi Misses", de reiste "6,000 miles på 12 uker, gav konsert i 87 byer".Hennes profesjonelle karriere tok av i Philadelphia og førte til at hun flyttet til New York City med sin mann, fløytisten George Poselle. Hennes karriere I radio begynte i 1933 med Hamburg Symphony Orchestra dirigert av Philip James. Sendingen var bare lokal, i New Jersey. Hun skulle senere opptre i radio med dirigentene Paul Whiteman og Rudy Vallee. Hun ble i 1934 utvalgt som Most Important New Air Personality of 1934.Hennes opptreden i radio ble iakttatt av Metropolitan Opera og hennes debut der var i John Laurence Seymours one-act opera In the Pasha's Garden. Hennes mann ble også ansatt ved Metropolitan. Hun sang sopran med Metropolitan Opera fra 1935 til 1941. Hennes best kjente roller ved Met omfattet Desdemona (Othello) og Marguerite (Faust). Opptak av Faust finnes fortsatt, som den siste, hennes innspilling av Porgy and Bess. Hun var den første sopran som hadde spilt inn denne rollen som ble ledet av Gershwin selv.Helen Jepson hadde et sommerhjem i Wurtsboro, New York. Den 14. september 1940 på anmodning av brannmesteren i Wurtsboro, Ed Wilkinson, Sr., marsjerte Helen Sullivan i paraden for byens frivillige brannkorps som "æresbrannmester" i Monticello brannvesen


== Filmroller slo ikke an ==
Jepsons forsøk på å flytte til Hollywood var mislykket, selv om det ville ha ført til et bredere publikum. Hennes eneste filmrolle var i den mindre vellykkede film fra 1938, The Goldwyn Follies, hvor hun sang "Brindisi" fra Verdis La Traviata, Enrico Tosellis "La Serenata", Gershwins' "Love Walked In", og "Sempre Libera". Paramount tilbød ytterligere roller, men filmet opera slo aldri til. Avtalen ble aldri fruktbar.


== Personlig liv ==
Jepson og George Poselle ble skilt og hun giftet seg på nytt, med Walter Dellera, sønn av Ricardo Dellera dirigent Metropolitan Opera. Jepson ble da bosatt i Closter, hvor hun gav musikktimer i et studio i sitt hjem New Jersey. hvor hun ga musikkundervisning i sitt hjem. Hun og Walter fikk en sønn, Ricardo (Rick) Dellera som døde i 2006.
Senere i livet studerte Jepson ved Seton Hall University og fikk universitetsgrad i logopedi. Hun arbeidet ved en skole i Monmouth County, New Jersey som logoped for barn. Da hun pensjonerte seg, flyttet hun og Walter til Bradenton, Florida, hvor hun var meget aktiv i Bradenton Opera Guild.


== Referanser ==


== Eksterne lenker ==
(en) Helen Jepson på Internet Movie Database 
(en) Helen Jepson på Discogs 
(en) Helen Jepson på MusicBrainz 
(en) Helen Jepson på Genius — sangtekster 
Interviju med Helen Jepson av ppåBruce Duffie, publisert i Massenet Newsletter i juli 1986
Elta

Elta er ei elv i Trysil kommune i Innlandet. Den renner gjennom Trysilknuts fjellverden og munner ut i Trysilelva like sør for Jordet.
Den økologiske tilstanden i elva ble i 2001 vurdert som «meget god til god»


== Referanser ==
Panagiotis Soulanis

Panagiotis Soulanis (gresk: Παναγιώτης Σουλάνης; født 9. april 1991 i Athen) er en gresk handikappet bocciaspiller, som konkurrerer i klassen BC1, som er en av klassene for utøvere med cerebral parese. 
Han begynte med boccia i 2005, og debuterte internasjonalt ved EM i boccia 2009. Han vant klassen BC1 individuelt ved Europacupen i boccia 2015. Pr juli 2015 er han rangert som nummer 9 i verden i sin klasse.


== Karriere ==
Soulanis deltok i sitt første internasjonale mesterskap ved EM i boccia 2009 i Póvoa de Varzim i Portugal. Her tapte han alle sine tre kamper i gruppespillet, og endte på 21.-plass. I lagkonkurransen (BC1/BC2) kom Hellas på 10.-plass av de 13 lagene som deltok. Året etter deltok han ved VM i boccia 2010 i Lisboa. Individuelt ble han slått ut i gruppespillet, med en seier og to tap, og endte med det på 35.-plass i klassen BC1. Hellas kom på 17.-plass i lagkonkurransen i dette mesterskapet. 
Ved Verdenscupen i boccia 2011 i Belfast kom han på 3.-plass, etter at han vant 4-3 over David Smith i bronsefinalen. I lagkonkurransen kom Hellas på 19.-plass. Han deltok også ved Europacupen i boccia 2011, der han kom på 6.-plass, her ble det kun konkurrert individuelt. 
Han representerte Hellas ved Paralympiske sommerleker 2012 i London. Her tapte han 1/8-finalen 0-5 mot sørkoreanske Kim Myeong-su, og endte på 15.-plass. Hellas deltok ikke i lagkonkurransen i BC1/BC2. Etter denne sesongen, i mai 2013, var han rangert som nummer 9 i verden i klassen BC1. 
Ved Europamesterskapet i boccia 2013 kom han på 2.-plass. Han vant alle kampene i gruppespillet, og slo ut António Marques i kvartfinalen og Katerina Curinova i semifinalen, før han tapte 1-6 for David Smith i finalen. Hellas ble slått ut i kvartfinalen i lagkonkurransen, og endte på 6.-plass. Han deltok også ved VM i boccia 2014, men vant bare én av de tre kampene i gruppespillet, og gikk ikke videre til sluttspillet, men endte på 19.-plass individuelt. I lagkonkurransen i klassen BC1/BC2 tapte Hellas begge kampene i gruppespillet, og endte på 14.-plass. 
Soulanis deltok ved VM i boccia 2014 i april. I den individuelle konkurransen vant han én av de tre kampene i gruppespillet, og gikk ikke videre til sluttspillet, men endte på 19.-plass. I lagkonkurransen tapte Hellas alle tre kampene i gruppespillet, og endte på 14.-plass. Han deltok ikke begge Boccia World Open som ble arrangert i 2014, kun den i Póvoa de Varzim i juli. Individuelt ble han slått ut i kvartfinalen, der han tapte 1-4 for David Smith, og endte på 7.-plass. I lagkonkurransen kom Hellas på 5.-plass i klassen BC1/BC2. 
Han vant BC1-klassen ved Europacupen i boccia 2015, der han til slutt slo portugisiske António Marques 6-2 i finalen. I lagkonkurransen kom Hellas på 9.-plass. Ved World Open-stevnet i Boznan i juni kom han på 14.-plass individuelt. 


== Referanser ==


== Eksterne lenker ==
Profil hos IPC
London 2012 - Panagiotis Soulanis (arkivert)
Olivenspurv

Olivenspurv (Arremonops rufivirgatus) er en spurvefugl i slekten Arremonops i familien buskspurver. 


== Underarter og utbredelse ==
Det er beskrevet ni underarter av olivenspurv:: 

Arremonops rufivirgatus rufivirgatus (Lawrence, 1851) – forekommer i det sørlige Texas i USA og i det nordøstlige Mexico fra det nordøstlige Coahuilaog Nuevo León sør til det sørlige Tamaulipas' kysten.
Arremonops rufivirgatus ridgwayi (Sutton & Burleigh, 1941) – forekommer i det sørlige Tamaulipas' innlandet, i det østlige San Luis Potosí, Hidalgo og det nordlige Veracruz.
Arremonops rufivirgatus crassirostris (Ridgway, 1878) – forekommer på Atlanterhavets kysten av det sørøstlige Mexico fra det sentrale og sørlige Veracruz sør til det østlige Puebla og det nordlige Oaxaca og det østlige Tabasco.
Arremonops rufivirgatus verticalis (Ridgway, 1878) – forekommer fra det østlige Tabasco og Yucatánhalvøya i det sørøstlige Mexico sør til det nordlige Guatemalaog det nordlige Belize.
Arremonops rufivirgatus rhyptothorax (Parkes, 1974) – forekommer på den nordlige Yucatánhalvøya.
Arremonops rufivirgatus sinaloae (Nelson, 1899) – forekommer i det vestlige Mexico fra det sentrale Sinaloa sør til Nayarit
Arremonops rufivirgatus sumichrasti (Sharpe, 1888) – forekommer på Mexicos vestlige kysten fra Jalisco, Colima, Michoacán og Guerrero sør til Tehuantepeceidet  i Oaxaca.
Arremonops rufivirgatus chiapensis (Nelson, 1904 ) – forekommer i det sentrale Chiapasdalen i det sørlige Mexico.
Arremonops rufivirgatus superciliosus (Salvin, 1865) – forekommer på Costa Ricas stillehavskyst fra grensen med Nicaragua sør til Santo Domingo.


== Referanser ==


== Eksterne lenker ==
(en) olivenspurv i Global Biodiversity Information Facility 
(no) olivenspurv hos Artsdatabanken 
(en) olivenspurv hos ITIS 
(en) olivenspurv hos NCBI 
(en) Kategori:Arremonops rufivirgatus – bilder, video eller lyd på Wikimedia Commons 
(en) Arremonops rufivirgatus – galleri av bilder, video eller lyd på Wikimedia Commons 
Arremonops rufivirgatus – detaljert informasjon på Wikispecies 
Arremonops rufivirgatus (ID EF18C1ECC02491BF). Avibase. Hentet ut 27. juli 2015.
Arremonops rufivirgatus (TSN 179271). Integrated Taxonomic Information System. Hentet ut 27. juli 2015.
Birdlife Species Factsheet: Arremonops rufivirgatus. Besøkt 2015-07-27.
IBC - The Internet Bird Collection: Arremonops rufivirgatus. Besøkt 2015-07-27.
Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015. Besøkt 2015-09-24.
Olivenspurv fotogalleri VIREO. Besøkt 2015-07-27.
Deutsche Digitale Bibliothek

Deutsche Digitale Bibliothek (DDB) er et digitalt bibliotek som lenker til tyske kultur- og vitenskapsressurser.
Formålet er å gjøre digitale kopier av bøker, billedkunst, noter, musikk og filmer fritt tilgjengelig for allmennheten på en felles plattform. Institusjonen fungerer i bevisst konkurranse med Google slik at «den digitale kontrollen over […] kulturarven forblir et offentlig ansvar», og som et alternativ til Google Books uttrykkelig sikre at opphavsretten beholdes til «en fornuftig pris». Tilbyderne får bare eksklusive rettigheter dersom de samtidig forsvarer sine rettigheter overfor Google, eksempelvis gjennom Börsenverein des Deutschen Buchhandels eller Verwertungsgesellschaft Wort.


== Litteratur ==
Manfred Dworschak: Babylonischer Bau, i Der Spiegel 08. februar 2010 s. 142–144


== Referanser ==


== Eksterne lenker ==
(en) Offisielt nettsted 
(en) Deutsche Digitale Bibliothek – kategori av bilder, video eller lyd på Commons 
KULTURERBE. Deutsche Digitale Bibliothek, bundesregierung.de
Mirko Smiljanic: Per Mausklick zum nationalen Kulturerbe. Die Deutsche Digitale Bibliothek geht ans Netz I Deutschlandfunk (DLF), programmet «Hintergrund Politik», 27. november 2012. Besøkt 27. juli 2015.
Pacemaker (programvare)

Pacemaker er en høyt tilgjengelig nettskyprogramvare for gruppekommunikasjon som har blitt benyttet i dataklynger siden 2004. Frem til 2007 var det en del av prosjektet Linux-HA, men ble da utskilt som et eget prosjekt.
Pacemaker implementerer flere API'er for å kontrollere ressurser, men programmets hoved-API til dette formålet er Open Cluster Framework.
Pacemaker er fri og åpen programvare som er lisensiert under GNU General Public License.
HTCondor

HTCondor er en programvare for distribuert parallellisering av ressurskrevende oppgaver. Det kan benyttes til å overføre arbeidsmengde til en dedikert dataklynge, og/eller til ledige stasjonære datamaskiner.
HTCondor er fri og åpen programvare. Den kjører på Unix, Linux, FreeBSD, Mac OS X og Microsoft Windows.
HTCondor var tidligere kjent som Condor Cloud, men skiftet navn i oktober 2012 etter en rettssak for varemerker.Siste stabile versjon er 8.4.7, som ble lansert 6. juni 2016.


== Referanser ==


== Eksterne lenker ==
Offisielt nettsted
Farvannet skytebane

Farvannet skytebane er en skytebane ved Grotjønn i Kristiansand.


== Se også ==
Skytebaner i Norge
Gruppeidentifikator

I Unix og Unix-liknende operativsystemer, kan flere brukere kategoriseres i grupper. En gruppeidentifikator (GID) er en numerisk verdi som presenterer en spesifikk gruppe. GID kan variere mellom forskjellige systemer; som minimum er GID mellom 0 og 32,767, hvor superbrukeren har GID 0. GID brukes til å referere til grupper i /etc/passwd og /etc/group eller deres ekvivalenter. Skyggepassord filer og Network Information Service ha også sine unike GID.
Gruppeidentifikatorer er en nødvendig komponent i Unix filsystemer og prosesser. POSIX og konvensjonelle Unix filsystem aksessrettigheter er organisert i tre klasser: user, group og andre. Bruken av grupper gjør at aksess til harddisker, skrivere og annet periferiutstyr kan bli delegert på en organisert måte. Dette gjør at en superbruker kan delegere oppgaver til vanlige brukere, på samme måte som Administratorer gruppen på Windows NT og dens derivater.
Aeolus (programvare)

Aeolus er en programvare for styring av virtuelle maskiner i nettskyen. Det kan kjøre på virtuelle maskiner på flere skyer, både private og offentlige. Aeolus er fri og åpen programvare, er skrevet i programmeringsspråket Ruby, og kjører på operativsystemet Linux. Utviklingen av programvaren er sponset av Red Hat.
Aeolus ble lansert 7. mai 2011. Siste versjon er 0.10.x fra 27. juni 2012.
Cargotec

Cargotec Corporation Oy er et finsk selskap som lager lasthåndteringssystemer for skip, havner, terminaler og lokale distributører. Cargotec ble grunnlagt i 2005 da Kone Corporation ble delt i to som Cargotec og nye KONE. Etter delingen utgjorde Kalmar Industries AB, Hiab og MacGregor sammen Cargotec. Cargotec består slik av mange selskaper som har hver sin historie med oppkjøp og sammenslåinger gjennom mange tiår.
I 2014 hadde Cargotec 10 703 ansatte i mer enn 100 land.
Cargotec største eiere er Kone grunnlegger Pekka Herlins arvinger, Ilkka Herlin (Wipunen varainhallinta oy), Niklas Herlin (Mariatorp Oy), og Ilona Herlin (D-Sijoitus Oy).


== Arbeidsområder ==
MacGregor lager løsninger for å håndtere last offshore, på skip og i havner. Cargotec har planlagt å skille ut MacGregor for å børsnotere aksjen i Singapore, men markedssituasjonen og interne prioriteringer gjorde at styret i Cargotec utsatte dette i oktober 2013.
Kalmar lager produkter til havner, terminaler og distribusjonssentre innen tungindustrien.
Hiab produserer kraner og løfteutstyr for veitransport.


== Referanser ==


== Eksterne lenker ==
(en) Offisielt nettsted 
(fi) Offisielt nettsted 
(en) Cargotec – kategori av bilder, video eller lyd på Commons
OpenStack

OpenStack er fri og åpen programvare for nettskyen. Brukere bruker den primært som en infrastructure-as-a-service (iaaS). Programmet består av en gruppe relaterte prosjekter som kontrollerer prosessering, lagring og nettverksressurser gjennom et datasenter som er styrt gjennom et internettbasert dashboard, gjennom kommandolinje-baserte verktøy eller gjennom en RESTful API. OpenStack blir er offentliggjort under Apache-lisensen.


== Eksterne lenker ==
(en) Offisielt nettsted 
Offisiell blogg 
(en) OpenStack – kategori av bilder, video eller lyd på Commons
Yesterday and Today

Yesterday and Today er det niende Capitol Records-albumet fra The Beatles og det ellevte albumet i USA. Albumet ble også gitt ut i Canada og, på 1970-tallet, i Japan. Albumet er for det meste en oppsamling av sanger fra «Help!» og «Rubber Soul» som ikke kom med på de amerikanske utgavene og tre sanger fra «Revolver», som kom ut noe senere i Storbritannia.
Albumet ble mest kjent fordi The Beatles stilte opp i legefrakker med hodeløse babydukker og kjøttstykker. Dette medførte at Capitol Records måtte trekke coveret og erstatte det med et bilde der Beatles sto rundt eller satt i en koffert.


== Spor ==


=== Side 1 ===
«Drive My Car» – 2:25
«I'm Only Sleeping» – 2:58
«Nowhere Man» – 2:40
«Doctor Robert» – 2:14
«Yesterday» – 2:04
«Act Naturally» (Morrison–Russell) – 2:27


=== Side to ===
«And Your Bird Can Sing» – 2:02
«If I Needed Someone» (George Harrison) – 2:19
«We Can Work It Out» – 2:10
«What Goes On» (Lennon–McCartney–Richard Starkey) – 2:44
"Day Tripper» – 2:47
Copa América 1956

Copa América 1956 eller Campeonato Sudamericano de Fútbol 1956 (portugisisk: Campeonato Sul-Americano de Futebol de 1956) var den 24. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Montevideo, Uruguay, fra 21. januar til 15. februar 1956. 


== Deltakerland ==


== Arena ==


== Gruppespill ==


=== Tabell ===


=== Kamper ===


== Toppscorere ==


== Eksterne lenker ==
Copa América 1956 i rsssf.com
Peter Sandwall

Sten Peter Sandwall (født 17. september 1950 i Stockholm) er en svensk kristen musiker, låtskriver, lektor og plateprodusent. Han jobber som høyskolelektor i musikk ved NLA Høgskolen Staffeldtsgate i Oslo. 
Peter Sandwall skrev sammes med Lars Mörlid musikalen Befriad som hadde premiere med gospelkoret Choralerna i 1973. Befriad har etter dette blitt framført flere hundre ganger av Choralerna og andre kor. Duoen Sandwall og Mörlid har i flere tiår gitt ut plater sammen og holdt konserter, fortrinnsvis i kirker. Ikke minst er de kjente for sine julekonserter som de har på en rekke plasser, noe de har gjort hvert år sidan 1980.
Sandwall er representert i Norsk salmebok 2013 med en salme han har oversatt.


== Komposisjoner i utvalg ==
«Mitt liv och min lovsång», sammen med Lars Mörlid


== Diskografi i utvalg ==
1971 Choralerna: Step Out (Signatur)
1972 Choralerna: Choralerna Live (Signatur)
1973 Choralerna: Power (Signatur)
1974 Choralerna: Let's Celebrate (Key Records)
1975 Choralerna: Befriad (Choralerna production)
1976 Choralerna: Varde ljus (Signatur)
1978 Choralerna: Danniebelle and Choralerna live in Sweden (Sparrow)
1979 Choralerna: Vingar som bär (Signatur)


== Referanser ==


== Eksterne lenker ==
Choralerna, på nettiden til korets leder Lars Brandström
VM i boccia 2014

Verdensmesterskapet i boccia 2014 (BISFed 2014 Boccia World Championships) ble arrangert i perioden 19. - 28. september 2014 i Beijing i Kina. Arrangør var BISFed - Boccia International Sports Federation og China Administration of Sports for Persons with Disabilities. 


== Resultater, individuelt ==


=== BC1 ===
David Smith slo Witsanu Huadpradit 9-2 i finalen, og Daniel Perez slo Pattaya Tadtong 3-2 i bronsefinalen.


=== BC2 ===
Watcharaphon Vongsa slo Yan Zhiqiang 10-1 i finalen, og Maciel Sousa Santos slo Kai Zhong 6-3 i bronsefinalen.


=== BC3 ===
Kim Han-soo slo Jeong Ho-won på tiebreak etter 2-2 etter full tid i finalen, og Jacob Thomas slo Grigorios Polychronidis 4-1 i bronsefinalen.


=== BC4 ===
Leung Yuk Wing slo Eliseu dos Santos 5-4 i finalen, og Seo Hyeon-Seok slo Marco Dispaltro 6-2 i bronsefinalen.


== Resultater, lagkonkurranser ==


=== Lag BC1/2 ===

Thailand slo Brasil 10-3 i finalen, og Storbritannia slo Slovakia 6-2 i bronsefinalen.


=== Par BC3 ===

Sør-Korea slo Storbritannia 6-1 i finalen, og Portugal slo Hellas 5-1 i bronsefinalen.


=== Par BC4 ===

Hongkong slo Brasil 3-2 i finalen, og Kina slo Storbritannia 6-0 i bronsefinalen.


== Eksterne lenker ==
BISFed - offisiell hjemmeside
Resultater:
Individuelt
Lag og par
Kathrine Johnsen

Kathrine Johnsen (født 22. oktober 1917 i Tana, død 25. juni 2002 i Tromsø) var en norsk-samisk lærer og ansatt i NRKs Sameradio. Hun er en av de viktigste personene for samisk språk og kultur etter andre verdenskrig, og ble kalt «Sameradioens mor».


== Biografi ==
Johnsen vokste opp i Finnmark, og etter å ha hatt en rekke jobber utdannet hun seg til lærer i Tromsø. Hun var ferdig utdannet lærer i 1949. Hun jobbet deretter på den samiske ungdomsskolen i Karasjok fram til 1958, med ulike pauser for videreutdannelse. Hun tok samisk grunnfag i 1968.
I 1959 ble hun programsekretær i NRK, og drev den samiske radioen alene i nesten ti år. Samtidig var hun også tidvis sjef for NRK Finnmarks sendinger på norsk og samisk. I 1964 flyttet hun til Tromsø, og var den eneste fast ansatte i Sameradioen der, noe som gjorde at hun hadde hovedansvaret for alle sendingene, som etter hvert gikk til Norge, Sverige og Finland. Da Sameradioen ble flyttet til Karasjok, ble Johnsen værende i Tromsø.
Hun var også aktiv i ulike former for samepolitisk arbeid, særlig i Nordisk sameråd, men hadde også en rekke andre verv. Hun var observatør for Norske Kvinners Nasjonalråd ved FNs 31. generalforsamling i 1976. Hun satt i en rekke styrer som for avisen Ságat, der hun var leder, den samiske folkehøgskolen, Nordisk samisk institutt, der hun var varamedlem og hun var med komiteen som gav en innstilling om stedsnavn i 1983. I tillegg var hun med i den samiske liturgikomiteen og den samiske salmekomiteen.  Hun er representert i Norsk salmebok 2013 med en oversettelse av Thorbjørn Egners «Jeg folder mine hender små» til samisk.


== Utmerkelser ==
1981 - «Sukkerbiten» (Utmerkelse gitt av NRK)
1983 - Kongens fortjenstmedalje i gull


== Referanser ==


== Eksterne lenker ==
(no) Kathrine Johnsen i Store norske leksikon
(no) Kathrine Johnsen i Norsk biografisk leksikon
Dansk Søredningsselskab

Dansk Søredningsselskab (DSRS) er en dansk ideell organisasjon som ble stiftet i 2004. Organisasjonens formål er å yte bistand til fritidsseilere og andre båteiere ved ikke livstruende situasjoner til sjøs. I tillegg skal DSRS også kunne gi assistanse til myndighetene i forbindelse med redningsaksjoner til sjøs.DSRS har lokalavdelinger i Helsingør, Juelsminde, Kerteminde, Køge, Bregnør, Rudkøbing, København, Årø, Vordingborg og Lynæs.De fleste lokalavdelingene driftes av en gruppe på rundt 10–15 aktive personer. Avdelingenes bergingsmannskap («reddere») skal ha lokal tilknytning, slik at de kan starte utrykningen mindre enn 20 minutter etter at alarmen har blitt mottatt i havnen.


== Referanser ==


== Eksterne lenker ==
Offisielt nettsted
Brukeridentifaktor

Unix og Unix-liknende operativsystemer identifiserer brukere innenfor kjernen med en verdi kalt brukeridentifikator (UID). Sammen med gruppeidentifikator og andre aksesskontroll-kriterier brukt for å avgjøre hvilke systemressursene som en bruker kan aksessere. Passordfilen konverterer tekst-brukernavn til UID, men i kjernen brukes bare UID. Brukeridentifikatorer lagres i inoder i Unix filsystemet, kjører prosesser, tar-arkiver og det nå avleggse Network Information Service. I POSIX-kompatible systemer, gir kommandolinje-grensesnittets kommando id den aktuelle brukerens UID, såvel som brukernavn, brukergruppe og gruppeidentifikator.